PJW นำเสนอข้อมูลงาน Opp Dayส่งซิกผลงานครึ่งปีหลังโตต่อเนื่อง
PJW พร้อมผู้บริหารบริษัทนำเสนอข้อมูลในงาน Opportunity Day ส่งสัญญาณแนวโน้มผลการดำเนินงานในช่วงครึ่งปีหลังโตต่อเนื่อง พร้อมเดินหน้าเจรจาคู่ค้าใหม่ในจีนอีก 1-2 ราย คาดช่วงปลายปีนี้ได้ข้อสรุป 
17 ก.ย. 2558


คุณวิวรรธน์ เหมมณฑารพ ประธานกรรมการบริหาร บริษัท ปัญจวัฒนาพลาสติก จำกัด (มหาชน) หรือ PJW พร้อมผู้บริหารบริษัทนำเสนอข้อมูลในงาน Opportunity Day ประจำไตรมาส 2/58  โดยส่งสัญญาณแนวโน้มผลการดำเนินงานในช่วงครึ่งปีหลังโตต่อเนื่อง
โดยได้รับปัจจัยหนุนจากการที่ค่ายรถเปิดตัวโมเดลใหม่ หนุนธุรกิจชิ้นส่วนพลาสติกยานยนต์โต 100% เมื่อเทียบกับปีก่อน ล่าสุด ตุน Backlog ประมาณ 100-150 ล้านบาท ขณะที่ในปีนี้ ธุรกิจโรงพ่นสี คาดสร้างรายได้ 80-100 ล้านบาท  มั่นใจทั้งปีรายได้เติบโตไม่ต่ำกว่า 10% ตามเป้า พร้อมเดินหน้าเจรจาคู่ค้าใหม่ในจีนอีก 1-2 ราย คาดช่วงปลายปีนี้ได้ข้อสรุป 